सुप्रीम कोर्ट से पद्मावत को हरी झंडी मिल गई है। अब ये फिल्म 25 जनवरी को सभी राज्यों में रिलीज होगी। कुछ राज्यों ने इस फिल्म की रिलीज पर रोक लगा दी थी, जिसके बाद फिल्म के निर्माता बुधवार को सुप्रीम कोर्ट पहुंचे थे।बीजेपी शासित 4 राज्यों राजस्थान, गुजरात, मध्य प्रदेश और हरियाणा ने अपने प्रदेश में इस फिल्म की रिलीरिंग को बैन कर दिया था जिसके बाद पद्मावत के निर्माता कोर्ट पहुंचे थे। प्रधान न्यायाधीश दीपक मिश्रा, न्यायमूर्ति ए. एम.ज खानविलकर और न्यायमूर्ति धनंजय वाई चन्द्रचूड़ की खंडपीठ ने फिल्म के निर्माता वायकॉम 18 और अन्य के वकील की इस दलील पर विचार किया कि 25 जनवरी को फिल्म रिलीज हो रही है। ऐसे में याचिका पर शीघ्र सुनवाई की जरूरत है।निर्माताओं की ओर से दी गई याचिका में कहा गया है कि इस फिल्म को केंद्रीय फिल्म प्रमाणन बोर्ड ने मंजूरी दे दी है। इसिलए राज्य इसके प्रदर्शन पर ऐसा प्रतिबंध नहीं लगा सकते हैं। कानून व्यवस्था की समस्या होने पर ऐसे क्षेत्रों में फिल्म का प्रदर्शन निलंबित किया जा सकता है। फिल्म के सेट पर दो बार जयपुर और कोल्हापुर में तोड़-फोड़ की गई और इसके निदेशक संजय लीला भंसाली के साथ करणी सेना के लोगों ने हाथापाई भी की थी।